Ministru kabineta ieteikumu **„Grozījumi Ministru kabineta 2010.gada 24.augusta ieteikumos Nr.1 "Ieteikumi par amatpersonu un darbinieku atlīdzības noteikšanas kritēriju un darba samaksas apmēra sadalījumā pa amatu grupām publiskošanu"** projekta sākotnējās ietekmes novērtējuma ziņojums **(anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Grozot likumu "Par sabiedrisko pakalpojumu regulatoriem" tika mainīts Sabiedrisko pakalpojumu regulatora juridiskais statuss no valsts sabiedrisko pakalpojumu regulēšanas iestādes uz atvasinātas publisko tiesību juridiskās personas statusu, savukārt, ar grozījumiem “Valsts un pašvaldību institūciju amatpersonu un darbinieku atlīdzības likumā” tika mainīts piemaksas nosaukums, “piemaksu tiesnešiem par kvalifikācijas klasi” aizstājot ar “izdienas piemaksu”. Līdz ar to ir nepieciešams veikt tehniskus grozījumus Ministru kabineta 2010.gada 24.augusta ieteikumos Nr.1 "Ieteikumi par amatpersonu un darbinieku atlīdzības noteikšanas kritēriju un darba samaksas apmēra sadalījumā pa amatu grupām publiskošanu" (turpmāk – ieteikumi Nr.1). |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar “Valsts un pašvaldību institūciju amatpersonu un darbinieku atlīdzības likuma” (turpmāk - Atlīdzības likums) normām valsts un pašvaldības institūcijai tās mājaslapā internetā normatīvajos aktos noteiktajā kārtībā ir jāpublisko informāciju par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām. Savukārt, ieteikumos Nr.1 atrunāta kārtība informācijas publiskošanai, ņemot vērā institūcijas juridisko statusu.Ar grozījumiem likumā "Par sabiedrisko pakalpojumu regulatoriem" ir mainīts regulatora juridiskais statuss no valsts sabiedrisko pakalpojumu regulēšanas iestādes uz atvasinātas publisko tiesību juridiskās personas statusu. Līdz ar to ir nepieciešams precizēt ieteikumu Nr.1 1.punktu, atsevišķi izdalot Sabiedrisko pakalpojumu regulēšanas komisiju kā neatkarīgu institūciju, kā arī papildinot 4.punktu, saskaņā ar kuru neatkarīgās institūcijas publisko internetā informāciju par attiecīgās institūcijas amatpersonu (darbinieku) mēnešalgu apmēriem, ar atsauci uz Sabiedrisko pakalpojumu regulēšanas komisiju.Ņemot vērā, ka ar grozījumiem Atlīdzības likumā tika mainīts piemaksas nosaukums un “piemaksa tiesnešiem par kvalifikācijas klasi” tika aizstāta ar “izdienas piemaksu”, nepieciešams veikt atbilstīgu grozījumu ieteikumu Nr.1 3.punktā un 3.pielikumā, precizējot piemaksas nosaukumu. Tādējādi līdz ar grozījumiem Atlīdzības likumā un ieteikumos Nr.1 tiks veikta normu harmonizācija. |
|  3. | Projekta izstrādē iesaistītās institūcijas | Nav |
|  4. | Cita informācija | Nav |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts vai pašvaldības institūcijas, valsts vai pašvaldības kapitālsabiedrības, publiski privātās kapitāl­sabiedrības un kapitālsabiedrības, kurā valsts, pašvaldības vai publiski privātajai kapitālsabiedrībai pieder visas kapitāla daļas (izņemot kredītiestādes), biedrības un nodibinājuma, kurš nodrošina valsts pasūtījuma (sabied­riskā vai nacionālā pasūtījuma) īstenošanu un no kura finansējuma resursiem vairāk nekā 50 % veido valsts budžeta finansējums, kas nav Eiropas Savienības politiku instrumentu un pārējās ārvalstu finanšu palīdzības līdzekļi, ostaspārvaldes, Latvijas Bankas, Finanšu un kapitāla tirgus komisijas, Sabiedrisko pakalpojumu un regulēšanas komisijas amatpersonas (darbinieki). |
| 2. |  Tiesiskā regulējuma ietekme uz tautsaimniecību un administratīvo slogu | Ieteikumu projekts nemaina esošo kārtību pēc būtības, līdz ar to tiesiskais regulējums nerada administratīvo slogu. |
|  3. |  Administratīvo izmaksu monetārs novērtējums | Projekts šo jomu neskar. |
|  4. |  Cita informācija | Nav |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts vai pašvaldības institūcijas, valsts vai pašvaldības kapitālsabiedrības, publiski privātās kapitāl­sabiedrības un kapitālsabiedrības, kurā valsts, pašvaldības vai publiski privātajai kapitālsabiedrībai pieder visas kapitāla daļas (izņemot kredītiestādes), biedrības un nodibinājuma, kurš nodrošina valsts pasūtījuma (sabied­riskā vai nacionālā pasūtījuma) īstenošanu un no kura finansējuma resursiem vairāk nekā 50 % veido valsts budžeta finansējums, kas nav Eiropas Savienības politiku instrumentu un pārējās ārvalstu finanšu palīdzības līdzekļi, ostupārvaldes, Latvijas Banka, Finanšu un kapitāla tirgus komisija, Sabiedrisko pakalpojumu un regulēšanas komisija.  |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
|  3. |  Cita informācija |  Nav |

*Anotācijas III – VI sadaļa – projekts šīs jomas neskar.*

 Finanšu ministrs J.Reirs

01.12.2014. 09:32

605

I.Artemjeva

67095599; fakss 67095541;

Ineta.Artemjeva@fm.gov.lv